Man Bai

Abdul Rahman Osman (lahir 30 November 1967) dikenali sebagai Man Bai merupakan seorang penyanyi lelaki Malaysia bermula sejak 1980-an. Beliau terkenal sebagai vokalis kumpulan Gersang.Fighting fit, By N. RAMA LOHAN, Friday August 12, 2011

Kehidupan peribadi
Man Bai sudah berkahwin. Pada Oktober 2014, beliau mendedahkan isterinya pernah menjalin hubungan dengan seorang lelaki warga Singapura selama lebih empat tahun.Man Bai dedah isteri jalin skandal dengan lelaki Singapura sejak 2008 Oh! Bulan (1 Disember 2014). Dicapai pada 1 Januari 2015.

Kerjaya

Kerjaya muzik
Pada awalnya Man Bai menyertai kumpulan Gersang yang dibentuk pada tahun 1981. Selepas melalui beberapa cabaran, kumpulan Gersang mula menjulang nama di pentas muzik tempatan dengan album Gersang pada tahun 1988.

Selepas album ketiga Gersang yang berjudul B29 (1989), Man Bai berhadapan dengan cabaran apabila menghidap penyakit tonsil yang agak serius dan memerlukan pembedahan. Beliau kemudiannya berehat selama hampir enam tahun.

Setelah pulih dari penyakit tonsil, beliau mula mencipta nama sebagai penyanyi solo dengan lagu hit Kau Ilhamku pada tahun 1995.

Beliau bekerja dengan Roslan Aziz Productions dari tahun 1991 hingga 2000.Man Bai pernah jadi kru RAP Harian Metro (18 Mac 2018). Dicapai pada 18 Mac 2018.

Kerjaya filem
Kerjaya filem Man Bai bermula apabila beliau menerima tawaran berlakon dalam filem Layar Lara arahan Shuhaimi Baba lakonan Ida Nerina. Persembahan beliau dalam filem ini melayakkannya memenangi Pelakon Harapan Lelaki di Festival Filem Malaysia pada 1997.

Beliau juga berlakon bersama M. Nasir dan Tiara Jacquelina dalam filem Puteri Gunung Ledang arahan Saw Teong Hin.

Diskografi

Album bersama Gersang
 Masih Aku Terasa (1987)
 Suratan Takdir (1988)
 B29 (1989)

Album solo
 Man Bai (1995)
 Positif (1999)
 Inspirasi (2011)Man Bai buat ‘comeback’ dengan Inspirasi, myMetro, 2011/06/23

Filemografi

Filem
 Tahun Tajuk Watak Catatan 1997 Layar Lara  Daud Filem pertama  2000 Syukur 21  Salleh 2002 Cinta 200 Ela  Amri2004 Ah Loke Kafe  Puteri Gunung Ledang  Iqbal 2007 1957: Hati Malaya Tun Hussein Onn 2018 Busker Nasir Sani Penampilan khas

Siniar
 Tahun  Tajuk Peranan  Rangkaian  2024 Studio Sembang Artis Jemputan  YouTube

Anugerah dan pencalonan
 Tahun Anugerah Kategori Keputusan 1996 Anugerah Industri Muzik 1996 Penyanyi Lelaki Solo Terbaik 

Rujukan

Pautan luar


Kategori:Orang hidup
Kategori:Kelahiran 1967
Kategori:Penyanyi lelaki Malaysia
Kategori:Pelakon lelaki Malaysia
Kategori:Pelakon filem Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Johor